1911. évi junius hó 19-éről. 
83 
Egyesületi életünk képét titkárunk, múzeumi őrünk, 
könyvtárosunk és pénztárosunk jelentései nyújtják. Sajnos, 
egyesületünket ez évben is veszteségek érték, mert tagjaink 
sorából Bogsch János, érdemes tagunkat, kinek tudo- 
mányos voltáról cikksorozatai évkönyveinkben tanúskodnak 
— és a sok reményre kecsegtető fiatal, fáradhatatlan Kugler 
Károly dr., orvostársunkat a kérlelhetetlen halál kiragadta. 
Áldott legyen emlékük! Végül kívánom, hogy egyesületünk fiatal 
új erőkkel szaporodva, — éljen és viruljon !“ 
Fischer Jakab dr. titkár következő jelentést olvassa fel: 
Tisztelt közgyűlés! 
Beszámolva az elmúlt év eseményeiről mindenek előtt azt 
az örvendetes eseményt emelhetem ki, hogy a múzeumok és 
könyvtárak országos főfelügyelősége azon 600 koronán kivül, 
mellyel immár évről-évre múzeumunkat segélyezi, újabb 300 
korona segélyt szavazott meg oly célból, hogy ebből az összeg- 
ből tudományos és népszerű előadásokat, továbbá Pozsony 
környékét tudományos szempontból átkutató kirándulásokat 
rendezhessünk. Mint t. tagjaink tudják a múlt évben Horváth 
Géza, a nemzeti múzeum igazgatója, „kétalakiság az állatvilág- 
ban“ cimen tartott egy igen érdekes népszerű előadást, melyért 
hálás köszönettel tartozunk neki. Ö különben nagy érdeklődéssel 
kiséri múzeumunk fejlődését és látogatásával múzeumunkat 
már több ízben tüntette ki. Kirándulást azonban még múlt 
esztendőben nem rendezhettünk, azt az idényre halasztottak, 
valamint az idei őszre marad Posch Károly tagtársunknak egy 
igen érdekes előadás sorozata biológiai problémákról. 
Ugyancsak örvendetes eseménynek mondható, hogy köz- 
leményeinknek XXX. kötetét is már sajtó alá lehetett adni 
úgy, hogy a mai közgyűlésen már ki is lesz osztható. Közle- 
ményeink 30. kötete a szakosztályi üléseknek két évi jegyző- 
könyveit öleli fel úgy, hogy e tekintetben hátralékban nem 
vagyunk. Ebben a kötetben Bittera Károly, Dr. Dobrovits Mátyás, 
Dr. Pantocsek József, Seidl Sándor és Dr. Schwicker Alfréd 
működtek közre közleményeikkel. 
Kevésbé örvendetes azonban szakosztályainknak az elmúlt 
6 * 
